**APSTIPRINĀTS**

Siguldas novada pašvaldības

Iepirkumu komisijas sēdē

2018.gada 19. oktobrī

(protokols Nr.43)



**IEPIRKUMA**

(pamatojoties uz Publisko iepirkumu likuma 9.pantu)

**“Siguldas Jaunās pils pārbūves un restaurācijas**

**būvprojekta izmaiņu projekta izstrāde un autoruzraudzība”**

**(identifikācijas Nr. SNP 2018/43)**

**NOLIKUMS**

Siguldas novads 2018

**1. Vispārīgā informācija**

**1.1. Iepirkuma identifikācijas numurs**

SNP 2018/43

**1.2. Pasūtītājs**

**1.2.1. Siguldas novada pašvaldība**

Pasūtītāja rekvizīti: Darba laiki:

Pils iela 16, Siguldā Pirmdiena 8:00 – 13:00 14:00 – 18:00

Reģ. Nr.90000048152 Otrdiena 8:00 – 13:00 14:00 – 17:00

Konts: LV15UNLA0027800130404 Trešdiena 8:00 – 13:00 14:00 – 17:00

Tālr. Nr.67970844 Ceturtdiena 8:00 – 13:00 14:00 – 18:00

e-pasta adrese: [pasts@sigulda.lv](mailto:pasts@sigulda.lv) Piektdiena 8:00 – 14:00

**1.2.2. Iepirkuma komisijas izveidošanas pamatojums:**

Iepirkuma komisija izveidota 25.01.2018. ar Siguldas novada pašvaldības domes sēdes lēmumu “Par izmaiņām Siguldas novada pašvaldības Iepirkuma komisijas sastāvā” (protokols Nr.2, §13), veiktas izmaiņas komisijas sastāvā 22.02.2018. ar Siguldas novada pašvaldības domes sēdes lēmumu (protokols Nr.3, §8) un Iepirkuma komisijas sastāvs noteikts ar 01.03.2018. rīkojumu Nr.10-7./24\_1 “Par Iepirkuma komisiju sastāva noteikšanu pēc izmaiņām Siguldas novada pašvaldības Iepirkuma komisijas sastāvā”.

**1.2.3.** **Kontaktpersonas:**

1.2.3.1. Par iepirkuma procedūru:

Siguldas novada pašvaldības Juridiskās pārvaldes vadītāja vietniece iepirkuma jautājumos Inguna Abzalone, tālr. Nr.67800949, e-pasta adrese: [iepirkumi@sigulda.lv](mailto:iepirkumi@sigulda.lv)

1.2.3.2. Par būvprojekta izmaiņu izstrādes/projektēšanas uzdevuma jautājumiem:

Siguldas novada pašvaldības Teritorijas attīstības pārvaldes Īpašumu un vides pārvaldības nodaļas galvenais būvinženieris Andris Magaļinskis, tālr. Nr. 29439833, e-pasta adrese: [andris.magalinskis@sigulda.lv](mailto:andris.magalinskis@sigulda.lv)

Vai

Siguldas novada pašvaldības aģentūras “Siguldas Attīstības aģentūra” Pilsētvides plānotāja Zane Gatere, tālr. Nr. 29175351, e-pasta adrese: [zane.gatere@sigulda.lv](mailto:zane.gatere@sigulda.lv)

**1.3. Iepirkuma priekšmets**

Siguldas Jaunās pils pārbūves un restaurācijas būvprojekta izmaiņu projekta izstrāde un autoruzraudzība.

CPV kodi: 71220000-6 (arhitektūras projektēšanas pakalpojumi)

71320000-7 (inženiertehniskās projektēšanas pakalpojumi).

71248000-8 (projekta un dokumentācijas autoruzraudzība).

**1.4. Iepirkuma dokumentu saņemšana**

1.4.1. Iepirkuma dokumenti ir bez maksas un brīvi pieejami Siguldas novada pašvaldības tīmekļa vietnē [www.sigulda.lv](http://www.sigulda.lv).

1.4.2. Ar iepirkuma dokumentiem ieinteresētajiem Pretendentiem ir iespējams iepazīties līdz 2018.gada 30.oktobra plkst. 10:00 uz vietas, Siguldas novada pašvaldības Administrācijas ēkā, Zinātnes ielā 7, Siguldas pagastā, 2.stāvā, 209.kabinetā.

1.4.3. Ja ieinteresētais Pretendents pieprasa izsniegt iepirkuma dokumentus drukātā veidā, Pasūtītājs tos izsniedz ieinteresētajam Pretendentam 3 (triju) darbadienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa.

1.4.4. Ja ieinteresētais Pretendents vēlas saņemt iepirkuma dokumentus drukātā veidā, Pasūtītājs var pieprasīt samaksu, kas nepārsniedz dokumentu pavairošanas un nosūtīšanas faktiskos izdevumus.

1.4.5. Atbildes uz Pretendentu jautājumiem par šo iepirkumu tiks publicētas Pasūtītāja tīmekļa vietnē [www.sigulda.lv](http://www.sigulda.lv). Pretendenta pienākums ir pastāvīgi sekot tīmekļa vietnē publicētajai informācijai un ievērtēt to savā piedāvājumā.

1.4.6. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.

**1.5. Līguma izpildes laiks**

1.5.1. Ar uzvarējušo Pretendentu tiks slēgti 2 (divi) līgumi:

1.5.1.1. Par būvprojekta izmaiņu projekta izstrādi Siguldas Jaunās pils pārbūvei un restaurācijai;

1.5.1.2. Par autoruzraudzību Siguldas Jaunās pils pārbūvei un restaurācijai - visām būvprojektā iekļautajām sadaļām.

1.5.2. Pasūtītāja līguma izpildes termiņi:

1.5.2.1. Līgums par Siguldas Jaunās pils pārbūves un restaurācijas būvprojekta izmaiņu projekta izstrādi 10 (desmit) kalendārās nedēļas no līguma noslēgšanas brīža:

būvprojekts tiek iesniegts Pasūtītājam 10 (desmit) kalendāro nedēļu laikā pēc līguma noslēgšanas. Šajā termiņā tiek iekļauts laiks būvprojekta izmaiņu projekta būvekspertīzes veikšanai - 2 (divas) nedēļas.

1.5.2.2. Līgums par autoruzraudzību - no autoruzraudzības līguma noslēgšanas brīža līdz objekta/būves pieņemšanai ekspluatācijā.

**1.6. Piedāvājuma iesniegšanas vieta, datums, laiks un kārtība**

1.6.1. Pretendenti piedāvājumus var iesniegt līdz **30.10.2018. plkst.10:00** 209.kabinetā, 2.stāvā, Zinātnes ielā 7, Siguldas pagastā, pie jaunākā speciālista iepirkuma jautājumos, iesniedzot tos personīgi vai atsūtot pa pastu. Pasta sūtījumam jābūt nogādātam šajā punktā noteiktajā adresē līdz iepriekš minētajam termiņam.

1.6.2. Piedāvājumi, kas iesniegti pēc Nolikuma 1.6.1.punktā minētā termiņa, netiks pieņemti. Pa pastu sūtītos piedāvājumus, kas saņemti pēc minētā termiņa, neatvērtus nosūtīs atpakaļ iesniedzējam.

**1.7. Piedāvājuma nodrošinājums**

* + 1. Iesniedzot piedāvājumu, Pretendents iesniedz piedāvājuma nodrošinājumu 800,00 EUR (astoņi simti *euro* un 00 centi) apmērā. Piedāvājuma nodrošinājumu izsniedz Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta banka, kredītiestādes filiāle vai apdrošināšanas sabiedrība, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā**[[1]](#footnote-1)**.

1.7.2. Piedāvājuma nodrošinājums stājas spēkā ne vēlāk kā piedāvājumu atvēršanas dienā. Piedāvājuma nodrošinājums ir spēkā līdz īsākajam no šādiem termiņiem:

1.7.2.1. piedāvājuma nodrošinājuma spēkā esamības termiņa beigām;

1.7.2.2. līdz dienai, kad Pretendents, kurš ir noslēdzis iepirkuma līgumu par būvprojekta izmaiņu izstrādi, saskaņā ar iepirkuma līgumu noteikumiem iesniedz kredītiestādes vai apdrošināšanas sabiedrības beznosacījumu līguma izpildes nodrošinājumu (Līguma izpildes nodrošinājums paredzēts 5% (piecu procentu)apmērā no piedāvātās kopējās Līgumcenas (par projektēšanas darbiem) bez pievienotās vērtības nodokļa, kas tiek iesniegts ne vēlāk kā 7 (septiņu) darba dienu laikā pēc iepirkuma Līgumu noslēgšanas);

1.7.2.3. pēc iepirkuma līguma par būvprojekta izmaiņu izstrādi noslēgšanai, Pretendentiem, ar kuriem netiek slēgts iepirkuma Līgums.

1.7.3. Piedāvājuma nodrošinājumu Pasūtītājs atdod Pretendentiem šādā kārtībā:

1.7.3.1. Pretendentam, ar kuru Pasūtītājs ir noslēdzis iepirkuma līgumu par būvprojekta izmaiņu izstrādi un pēc kredītiestādes vai apdrošināšanas sabiedrības beznosacījumu līguma izpildes nodrošinājuma iesniegšanas;

1.7.3.2. pārējiem Pretendentiem – pēc iepirkuma līguma par būvprojekta izmaiņu izstrādi noslēgšanas ar uzvarējušo Pretendentu;

1.7.3.3. visiem Pretendentiem – ja iepirkums tiek pārtraukts vai izbeigts saskaņā ar Publisko iepirkumu likumā noteiktajiem nosacījumiem.

**1.8. Piedāvājuma noformēšana**

1.8.1. Piedāvājums iesniedzams aizlīmētā un aizzīmogotā aploksnē (vai citā iepakojumā), uz kuras jānorāda:

* + - 1. pasūtītāja nosaukums un adrese;
      2. pretendenta nosaukums un adrese;
      3. atzīme:

**”Piedāvājums iepirkumam**

**“Siguldas Jaunās pils pārbūves un restaurācijas**

**būvprojekta izmaiņu projekta izstrāde un autoruzraudzība”**

**identifikācijas Nr. SNP 2018/43**

**Neatvērt līdz 30.10.2018. plkst.10:00”**

1.8.2. Piedāvājums sastāv no trim daļām un piedāvājuma nodrošinājuma:

* + - 1. pretendentu atlases dokumentiem (1 oriģināls un 1 kopija);
      2. finanšu piedāvājuma (1 oriģināls un 1 kopija).

1.8.3. Piedāvājuma visas daļas iesniedz Nolikuma 1.8.1.punktā minētajā aploksnē (vai citā iepakojumā). Piedāvājuma dokumentiem jābūt sanumurētiem, cauršūtiem (caurauklotiem) tā, lai dokumentus nebūtu iespējams atdalīt, un jāatbilst pievienotajam satura radītājam (uz piedāvājuma daļu oriģināliem un to kopijām norāda attiecīgi „ORIĢINĀLS” un „KOPIJA”).

1.8.4. Piedāvājuma dokumentus izstrādāt atbilstoši 2018.gada 4.septembra Ministru Kabineta noteikumu Nr.558 „Dokumentu izstrādāšanas un noformēšanas kārtība” un 2010.gada 6.maija Dokumentu juridiskā spēka likums prasībām.

1.8.5. Piedāvājums jāsagatavo valsts valodā. Ja kāds no Pretendenta iesniegtajiem dokumentiem nav valsts valodā, tas jānoformē atbilstoši Ministru kabineta 2000.gada 22.augusta noteikumos Nr.291 „Kārtība, kādā apliecināmi dokumentu tulkojumi valsts valodā” 6.punktā norādītajam.

1.8.6. Piedāvājuma nodrošinājums iesniedzams kopā ar piedāvājumu kā atsevišķs dokuments, kas ievietots Nolikuma 1.8.1.punktā minētajā aploksnē. Piedāvājuma nodrošinājuma kopija jāiekļauj Pretendenta piedāvājuma atlases dokumentos.

1.8.7. Iesniegtie piedāvājumi, izņemot Nolikuma 1.6.2.punktā noteikto gadījumu, ir Pasūtītāja īpašums un netiek atdoti atpakaļ Pretendentiem.

**1.9. Informācijas sniegšana un apmaiņa**

1.9.1. Papildus informācijas sniegšana par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi tiek nodrošināta 3 (trīs) darba dienu laikā, bet ne vēlāk kā 4 (četras) dienas pirms piedāvājuma iesniegšanas termiņa beigām, ja Pretendents informāciju pieprasījis laikus.

1.9.2. Papildu informāciju Pasūtītājs ievieto Siguldas novada pašvaldības tīmekļa vietnē [www.sigulda.lv](http://www.sigulda.lv), kurā ir pieejami iepirkuma dokumenti, norādot arī uzdoto jautājumu.

1.9.3. Informācijas apmaiņa starp Pasūtītāju un Pretendentiem notiek rakstveidā: pa pastu (lēnāka) vai e-pastu (ātrāka).

1.9.4. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.

**2. Informācija par iepirkuma priekšmetu**

**2.1. Iepirkuma priekšmeta apraksts**

2.1.1. Iepirkuma priekšmets ir Siguldas Jaunās pils pārbūves un restaurācijas būvprojekta izmaiņu projekta izstrāde un autoruzraudzība, kas jāveic saskaņā ar Tehnisko specifikāciju (Nolikuma 2.pielikums), izstrādāto Būvprojektu (Nolikuma 3.pielikums) un Līguma projektiem (Nolikuma 7. un 8. pielikums).

CPV kodi: 71220000-6 (arhitektūras projektēšanas pakalpojumi)

71320000-7 (inženiertehniskās projektēšanas pakalpojumi).

71248000-8 (projekta un dokumentācijas autoruzraudzība).

2.1.2. Tehniskā specifikācija (Nolikuma 2.pielikums), kas kopā ar iepirkuma dokumentu prasībām ir pamats piedāvājuma sagatavošanai un pakalpojuma izpildei.

2.1.3. Nolikumā noteiktajā kārtībā Pretendents iesniedz piedāvājumu par visu apjomu.

2.1.4. Pretendentam nav tiesību iesniegt piedāvājuma variantus.

2.1.5. Pasūtītājs patur sev tiesības neizvēlēties nevienu no piedāvājumiem, ja visu Pretendentu piedāvātās līgumcenas pārsniedz Siguldas novada pašvaldības budžetā piešķirtos līdzekļus*.*

**3. Prasības pretendentiem**

**3.1.Nosacījumi Pretendenta dalībai iepirkumā**

3.1.1. Iepirkumā var piedalīties piegādātāji Publisko iepirkumu likuma 1.panta 22.punkta izpratnē, kuri ir iesnieguši Nolikuma 4.sadaļā minētos dokumentus. Piedalīšanās iepirkumā ir Pretendenta brīvas gribas izpausme. Iepirkuma noteikumi visiem Pretendentiem ir vienādi.

3.1.2. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs.

3.1.3. Pretendents ir reģistrēts Būvkomersantu reģistrā Latvijas Republikas normatīvajos aktos noteiktajā kārtībā vai līdzvērtīgā reģistrā ārvalstīs.

3.1.4. Iepirkuma komisija ir tiesīga tālāk neizskatīt un nevērtēt Pretendenta piedāvājumu, ja:

1) Pretendents nav iesniedzis kaut vienu no Nolikuma 4.sadaļā minētajiem dokumentiem;

2) Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju.

3.1.5. Iepirkuma komisija Pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no Publisko iepirkumu likuma 9.panta astotajā daļā minētajiem gadījumiem.

**3.2. Prasības attiecībā uz pretendenta saimniecisko un finansiālo stāvokli un iespējām sniegt pakalpojumu**

3.2.1. Pretendenta katra gada (2015.g., 2016.g., 2017.g.) finanšu apgrozījumam projektēšanas darbu veikšanā un autoruzraudzībā jābūt ne mazākam, kā 60 000,00 EUR.

3.2.2. Pretendenti, kas dibināti vēlāk, apliecina, ka katra gada finanšu apgrozījums projektēšanas darbu veikšanā un autoruzraudzībā nostrādātajā periodā nav mazāks, kā 60 000,00 EUR.

3.2.3. Ja Pretendents ir reģistrēts ārvalstī, lai apliecinātu atbilstību Nolikuma 3.2.1., 3.2.2.punktā noteiktajām prasībām, Pretendentam ir tiesības iesniegt līdzvērtīgus dokumentus atbilstoši to reģistrācijas valsts normatīvajam regulējumam.

3.2.4. Līguma slēgšanas gadījumā Pretendents nodrošinās civiltiesiskās atbildības apdrošināšanu Ministru kabineta 2014.gada 19.augusta noteikumos Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā un iesniedz Pasūtītājam apdrošināšanas polises kopiju/-as, ne ilgāk kā 7 (septiņu) darbadienu laikā no Līguma parakstīšanas dienas.

3.2.5. Pretendentam ir iespējas saņemt kredītiestādes vai apdrošināšanas sabiedrības izdotu beznosacījuma līguma izpildes nodrošinājumu 5% (piecu procentu) apmērā no piedāvātās kopējās Līgumcenas (par projektēšanas darbiem) bez pievienotās vērtības nodokļa, kas tiek iesniegts ne vēlāk kā 7 (septiņu) darba dienu laikā pēc iepirkuma Līgumu noslēgšanas.

3.2.6. Pretendents var balstīties uz citu uzņēmēju iespējām, ja tas ir nepieciešams konkrētā līgumu izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka viņa rīcībā būs nepieciešamie resursi, iesniedzot šo uzņēmēju un Pretendenta parakstītu apliecinājumu vai vienošanos par sadarbību konkrētā līgumu izpildei.

**3.3. Prasības attiecībā uz pretendenta tehniskajām un profesionālajām spējām un iespējām sniegt pakalpojumu**

3.3.1. Pretendents vai tā piesaistītais apakšuzņēmējs iepriekšējo 3 (trīs) gadu laikā izstrādājis vismaz 1 (vienu) kultūrvēsturiskas ēkas restaurācijas tehnisko projektu/būvprojektu un, kur objektā projektēšanas darbu izmaksas bez PVN ir ne mazākas kā 47 000,00 EUR (bez PVN). Projektēšanas darbiem jābūt pabeigtiem un akceptētiem būvvaldē.

3.3.2.Darbu izpildei nepieciešamie speciālisti ir sertificēti atbilstoši Latvijas Republikas normatīvo aktu prasībām vai atbilstoši ārvalstu normatīvo aktu prasībām. Pretendenta kvalifikācijas apliecinājumam jāiesniedz iesaistīto, atbilstoši kvalificēto atbildīgo speciālistu būvprakses sertifikātu kopijas visās projektēšanas veikšanai nepieciešamajās kategorijās. Jāpievieno iesaistīto speciālistu darba līguma/uzņēmuma līgumu kopijas vai Pretendentu rakstiski apliecinājumi par darba/uzņēmuma līgumu esamību, vai iesaistīto speciālistu parakstīti apliecinājumi par gatavību piedalīties iepirkumā un gadījumā, ja Pretendentam tiks piešķirtas līguma slēgšanas tiesības, noslēgt ar to savstarpējus līgumus par tiem uzticēto projektēšanas darbu izpildi.

3.3.3. Pretendents nodrošina pietiekamu skaitu kvalificēta personāla, lai nodrošinātu Tehniskās specifikācijas (Nolikuma 2.pielikums) izpildi, t.sk. Pretendents nodrošina vismaz šādu sertificētu speciālistu komandu:

* + - 1. arhitektu, ar patstāvīgām prakses tiesībām, kurš iepriekšējo 3 (trīs) gadu laikā izstrādājis vismaz 1 (vienu) kultūrvēsturiskas ēkas restaurācijas tehniskā projekta/būvprojekta arhitektūras daļu;
      2. ēku būvinženieri ar patstāvīgās prakses tiesībām ēku konstrukciju projektēšanā, kurš iepriekšējo 3 (trīs) gadu laikā izstrādājis vismaz 1 (vienu) kultūrvēsturiskas ēkas restaurācijas tehniskā projekta/būvprojekta būvkonstrukciju daļu;
      3. restauratoru, ar patstāvīgām prakses tiesībām, kurš iepriekšējo 3 (trīs) gadu laikā izstrādājis vismaz 1 (vienu) kultūrvēsturiskas ēkas restaurācijas tehniskā projekta/būvprojekta restaurācijas daļu;
      4. visu nepieciešamo inženierkomunikāciju projektētājus, atbilstoši Tehniskajā specifikācijā (Nolikuma 2.pielikums) noteiktajam būvprojekta sastāvam.

3.3.4. Pretendentam ir jābūt visam nepieciešamajam tehniskajam aprīkojumam, kas nepieciešams kvalitatīvai darba veikšanai/pakalpojuma sniegšanai.

3.3.5. Konkrētā līguma izpildē, lai pierādītu atbilstību Nolikuma kvalifikācija prasībām, Pretendents drīkst balstīties uz citu uzņēmēju iespējām, neatkarīgi no savstarpējo attiecību tiesiskā rakstura. Pretendents aizpilda Apakšuzņēmējiem nododamo darbu saraksta tabulu. Sarakstā iekļauj visus uzņēmējus un pierāda Pasūtītājam, ka viņa rīcībā būs nepieciešamie resursi, iesniedzot šo uzņēmēju un Pretendenta parakstītu apliecinājumu vai vienošanos par sadarbību un/vai resursu nodošanu Pretendenta rīcībā konkrētā līguma izpildei.

3.3.6. Ja Pretendents plāno piesaistīt apakšuzņēmējus, tad tie ir piesaistāmi saskaņā ar Publisko iepirkumu likuma 63.panta noteikumiem.

3.3.7. Ja Pretendents plāno nomainīt līguma izpildē iesaistīto personālu vai plāno apakšuzņēmēju nomaiņu, tad tie ir nomaināmi un/vai piesaistāmi saskaņā ar Publisko iepirkumu likuma 62.panta noteikumiem.

**4. Piedāvājuma saturs**

**4.1.Atlases dokumenti**

4.1.1. Pretendenta pieteikums dalībai iepirkumā (Nolikuma 1.pielikums). Pieteikumu paraksta Pretendenta pilnvarota persona.

4.1.2. Pretendenta apliecinājums par Pretendenta gada finanšu apgrozījumu projektēšanas darbu un autoruzraudzības veikšanā - par 2015.g., 2016.g., 2017.gadu, norādot apgrozījumu par katru gadu atsevišķi un kopā atbilstoši Nolikuma 3.2.1.punktā minētajai prasībai. Uzņēmumiem, kas dibināti vēlāk apliecinājums par gada finanšu apgrozījumu projektēšanas darbu un autoruzraudzības veikšanānostrādātajā periodā atbilstoši Nolikuma 3.2.2.punktā minētajai prasībai.

4.1.3. Informācija par Pretendenta pieredzi, atbilstoši Nolikuma 3.3.1.punktā noteiktajām prasībām, norādot darbu pasūtītāju, darbu nosaukumu, darbu aprakstu, darbu izpildes periodu, darbu apjomu (izmaksas EUR bez PVN), kontaktpersonu, tās telefona numuru (ar kuru, nepieciešamības gadījumā, sazināties un noskaidrot sīkāk par konkrēto darbu). Saraksts ar Pretendenta veiktajiem darbiem/sniegtajiem pakalpojumiem noformējams atbilstoši Nolikumam pievienotajai formai (Nolikuma 4.pielikums).

4.1.4. Atsauksme, kurā apliecināta Pretendenta pieredze un kvalitāte Nolikuma 3.3.1.punktā paredzēto darbu izpildē, jābūt vismaz 1 (vienai) pozitīvai atsauksmei.

4.1.5. Pretendenta izveidots saraksts (brīvā formā) ar pakalpojuma veikšanā iesaistītajiem speciālistiem, to CV (Nolikuma 6.pielikums) atbilstoši Nolikuma 3.3.3.punktā noteiktajam. Papildus jāpievieno iesaistīto speciālistu darba līguma/uzņēmuma līgumu kopijas vai Pretendentu rakstiski apliecinājumi par darba/uzņēmuma līgumu esamību, vai iesaistīto speciālistu parakstīti apliecinājumi par gatavību piedalīties iepirkumā un gadījumā, ja Pretendentam tiks piešķirtas līguma slēgšanas tiesības, noslēgt ar to savstarpējus līgumus par tiem uzticēto projektēšanas darbu izpildi.

4.1.6. Pretendenta rakstisks apliecinājums, ka viņa rīcībā ir viss nepieciešamais tehniskais aprīkojums, kas nepieciešams kvalitatīvai pakalpojuma sniegšanai.

4.1.7. Apdrošināšanas sabiedrības apliecinājums vai polise par iespēju veikt iepirkuma Nolikuma 3.2.4.punktā paredzēto apdrošināšanu.

4.1.8. Pretendenta rakstveida apliecinājums par to, ka Pretendents ir iepazinies ar Līguma projektos (Nolikuma 7. un 8.pielikums) paredzēto Darbu apmaksas un citiem noteikumiem un tiem pilnībā piekrīt, vienlaicīgi apliecinot to saprotamību un pamatotību.

4.1.9. Piedāvājuma nodrošinājuma kopija.

4.1.10. Ja Pretendents plāno piesaistīt apakšuzņēmējus – informācija par konkrētajiem apakšuzņēmējiem un tiem nododamo darbu saraksts un apjoms. Informācija jāsagatavo un jāiesniedz pēc klātpievienotās tabulas par visiem piesaistītajiem apakšuzņēmējiem.

|  |  |  |  |  |  |
| --- | --- | --- | --- | --- | --- |
| Apakšuzņēmēja  nosaukums | Juridiskā adrese un reģistrācijas Nr. | Apakšuzņēmēja statuss[[2]](#footnote-2) | Darbu veids | Darbu apjoms %  no kopējā darbu apjoma | Darbu apjoms EUR (bez PVN) |
|  |  | ☐mazais uzņēmums  ☐vidējais uzņēmums |  |  |  |
|  |  | ☐mazais uzņēmums  ☐vidējais uzņēmums |  |  |  |

**4.2.Finanšu piedāvājums**

4.2.1. Pretendenta finanšu piedāvājums jāaizpilda atbilstoši Nolikuma 5.pielikumā norādītajai Finanšu piedāvājuma formai un izvērstajai finanšu piedāvājuma formai (Nolikuma 5A.pielikums).

4.2.2. Finanšu piedāvājumā piedāvātajā cenā iekļaujamas visas ar Tehniskā specifikācijā (Nolikuma 2.pielikums), noteikto pakalpojumu sniegšanu un autoruzraudzību saistītās izmaksas, visi normatīvajos aktos paredzētie nodokļi, izņemot PVN, visas ar to netieši saistītās izmaksas.

4.2.3. Finanšu piedāvājumu paraksta Pretendenta pilnvarota persona.

**5. Iepirkuma norise**

Par visiem ar iepirkuma organizēšanu un norisi saistītiem jautājumiem ir atbildīga Siguldas novada pašvaldības Iepirkuma komisija. Komisijas uzdevums ir izvēlēties Pretendentu, kura piedāvājums atbilst Nolikuma prasībām.

**5.1. Piedāvājumu vērtēšana**

5.1.1. Piedāvājumu noformējuma pārbaudi, Pretendentu atlasi, finanšu piedāvājumu atbilstības pārbaudi un piedāvājuma izvēli saskaņā ar izraudzīto piedāvājuma izvēles kritēriju – saimnieciski visizdevīgākais, kuru nosaka vērtējot cenu - Iepirkuma komisija veic slēgtā sēdē.

5.1.2. Ja Iepirkuma komisija konstatēs atšķirības starp Nolikuma 1. un 5. pielikumu, tad tiks vērtēta 5.pielikumā iekļautā informācija.

5.1.3. Vērtējot piedāvājumu, Iepirkuma komisija ņem vērā tā kopējo cenu bez pievienotās vērtības nodokļa.

5.1.4. Iepirkuma komisija izvēlas no piedāvājumiem, kas atbilst Nolikuma prasībām saimnieciski visizdevīgāko piedāvājumu, kuru nosaka vērtējot cenu.

**5.2. Aritmētisku kļūdu labošana**

Aritmētisku kļūdu labošanu Iepirkuma komisija veic saskaņā ar Publisko iepirkumu likuma 41.panta devīto daļu.

# **5.3. Nepamatoti lēta piedāvājuma noteikšana**

Ja Pretendenta iesniegtais piedāvājums ir nepamatoti lēts, Iepirkuma komisija rīkojas saskaņā ar Publisko iepirkumu likuma 53.pantu.

5.4. Gadījumā, ja iepirkumam tiks iesniegts tikai viens piedāvājums, kas pilnībā atbildīs Nolikuma prasībām, Pretendents, kas iesniedzis šo piedāvājumu, var tikt atzīts par iepirkuma uzvarētāju.

5.5. Ja neviens no iesniegtajiem piedāvājumiem netiks izskatīts vai netiks atzīts par atbilstošu, Iepirkuma komisijai ir tiesības uzvarētāju nepaziņot un iepirkumu izbeigt. Šādā gadījumā Iepirkuma komisija pieņem lēmumu par jauna iepirkuma organizēšanu.

**6. Iepirkuma līgums**

6.1. Pasūtītājs slēgs 2 (divus) iepirkuma līgumus (Nolikuma 7.un 8. pielikums)ar izraudzīto Pretendentu, pamatojoties uz tā iesniegto piedāvājumu un saskaņā ar iepirkuma Nolikumu. Samaksa tiek veikta saskaņā ar klātpievienotajiem Līguma projektiem.

6.2. Uzvarējušam Pretendentam iepirkuma līgumi jānoslēdz ar Pasūtītāju ne vēlāk, kā 5 (piecu) darba dienu laikā pēc rakstiska uzaicinājuma (uz Pretendenta norādīto e-pastu) par līgumu noslēgšanu izsūtīšanas brīža. Ja šajā punktā minētajā termiņā Pretendents neparaksta iepirkuma līgumus, tas tiek uzskatīts par Pretendenta atteikumu slēgt iepirkuma līgumus.

6.3. Ja uzvarējušais Pretendents kavējas vai atsakās slēgt līgumus Nolikuma 6.2.punktā minētajā termiņā, iepirkuma līgumi tiks slēgts ar nākamo Pretendentu, kurš iesniedzis saimnieciski visizdevīgāko piedāvājumu, kas noteikts vērtējot cenu.

6.4. Grozījumus iepirkuma līgumā, izdara, ievērojot Publisko iepirkumu likuma 61.pantanoteikumus.

**7. Iepirkuma komisijas tiesības un pienākumi**

**7.1.Iepirkuma komisijas tiesības**

7.1.1. Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, Pretendentu atlasei, piedāvājumu vērtēšanai un salīdzināšanai, kā arī lūgt, lai kompetenta institūcija papildina vai izskaidro dokumentus, kas iesniegti Iepirkuma komisijai. Pasūtītājs termiņu nepieciešamās informācijas iesniegšanai nosaka samērīgi ar laiku, kas nepieciešams šādas informācijas sagatavošanai un iesniegšanai.

7.1.2. Pieaicināt ekspertu piedāvājuma noformējuma pārbaudei, piedāvājuma atbilstības pārbaudei, kā arī piedāvājuma vērtēšanai.

7.1.3. Pieprasīt, lai Pretendents precizētu informāciju par savu piedāvājumu, ja tas nepieciešams piedāvājuma noformējuma pārbaudei, Pretendentu atlasei, piedāvājuma atbilstības pārbaudei, kā arī piedāvājumu vērtēšanai un salīdzinā­šanai.

7.1.4. Ja Pretendenta piedāvājums nav noformēts atbilstoši Nolikuma 1.8.punktā minētajām prasībām un/vai iesniegtie dokumenti neatbilst kādai no Nolikuma 4.sadaļas prasībām, Iepirkumu komisija var lemt par iesniegtā piedāvājuma tālāko neizskatīšanu un nevērtēšanu, pieņemot argumentētu lēmumu par to.

7.1.5. Ja Pretendenta pieteikums (Nolikuma 1.pielikums) nav aizpildīts pilnībā vai atbilstoši prasītajai informācijai, Iepirkuma komisija var lemt par iesniegtā piedāvājuma tālāku neizskatīšanu un nevērtēšanu. Šajā gadījumā Pretendenta iesniegtais Piedāvājums paliek Pasūtītāja īpašumā un netiek atdots Pretendentam.

7.1.6. Normatīvajos aktos noteiktajā kārtībā labot aritmētiskās kļūdas Pretendentu finanšu piedāvājumos, informējot par to Pretendentu.

7.1.7. Izvēlēties nākamo saimnieciski visizdevīgāko piedāvājumu, kas noteikts vērtējot cenu, ja izraudzītais Pretendents atsakās slēgt iepirkuma līgumu ar Pasūtītāju.

7.1.8. Lemt par iepirkuma izbeigšanu vai pārtraukšanu.

7.1.9. Neizvēlēties nevienu no piedāvājumiem, ja tie pārsniedz Siguldas novada pašvaldības budžetā piešķirtos līdzekļus.

7.1.10. Noraidīt piedāvājumus, ja tie neatbilst iepirkuma Nolikuma prasībām.

7.1.11. Iepirkuma komisija patur sev tiesības nekomentēt iepirkuma norises gaitu.

7.1.12. Iepirkuma komisija pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no šādiem Publisko iepirkumu likuma, turpmāk – PIL, 9.panta astotajā daļā paredzētajiem gadījumiem:

7.1.12.1.pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts (PIL 9.panta astotās daļas 1.punkts);

7.1.12.2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā (PIL 9.panta astotās daļas 2.punkts);

7.1.12.3.iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu PIL 25.panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem (PIL 9.panta astotās daļas 3.punkts);

7.1.12.4.uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi iepirkuma Nolikuma 7.1.12.1., 7.1.12.2. un 7.1.12.3.apakšpunktā (PIL 9.panta astotās daļas [1., 2.](https://likumi.lv/doc.php?id=133536#p1) un [3.punktā](https://likumi.lv/doc.php?id=133536#p2)) minētie nosacījumi (PIL 9.panta astotās daļas 4.punkts);

7.1.12.5.pretendents ir ārzonā reģistrēta juridiskā persona vai personu apvienība.

7.1.13. Lai pārbaudītu, vai pretendents nav izslēdzams no dalības iepirkumā nolikuma 7.1.12.1., 7.1.12.2., 7.1.12.4. un 7.1.12.5.apakšpunktā (PIL 9.panta astotās daļas 1., 2. vai 4., 5.punktā) minēto apstākļu dēļ, Iepirkuma komisija:

7.1.13.1. attiecībā uz Latvijā reģistrētu vai pastāvīgi dzīvojošu pretendentu un PIL 9.panta astotās daļas 4.punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

7.1.13.1.1.par nolikuma 7.1.12.1. un 7.1.12.5.apakšpunktā (PIL 9.panta astotās daļas 1. un 5.punktā) minētajiem faktiem – no Uzņēmumu reģistra;

7.1.13.1.2.par nolikuma 7.1.12.2.apakšpunktā (PIL 9.panta astotās daļas 2.punktā) minēto faktu – no Valsts ieņēmumu dienesta un Latvijas pašvaldībām. Komisija attiecīgo informāciju no Valsts ieņēmumu dienesta un Latvijas pašvaldībām ir tiesīga saņemt, neprasot pretendenta un PIL 9.panta astotās daļas 4.punktā minētās personas piekrišanu;

7.1.13.2.attiecībā uz ārvalstī reģistrētu vai pastāvīgi dzīvojošu pretendentu un PIL 9.panta astotās daļas 4.punktā minēto personu pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un PIL 9.panta astotās daļas 4.punktā minēto personu neattiecas PIL 9.panta astotajā daļā noteiktie gadījumi. Termiņu izziņas iesniegšanai Iepirkuma komisija nosaka ne īsāku par 10 (desmit) darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, iepirkuma komisija to izslēdz no dalības iepirkumā.

7.1.14. Atkarībā no atbilstoši nolikuma 7.1.13.1.2.apakšpunktam veiktās pārbaudes rezultātiem Iepirkuma komisija:

7.1.14.1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un PIL 9.panta astotās daļas 4.punktā minētajai personai nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;

7.1.14.2. informē pretendentu par to, ka saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā Ministru kabineta noteiktajā informācijas sistēmā ievietoto informāciju tam vai PIL 9.panta astotās daļas 4.punktā minētajai personai piedāvājumu iesniegšanas termiņa pēdējā dienā vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu – 10 (desmit) dienas pēc informācijas izsniegšanas vai nosūtīšanas dienas –, līdz kuram iesniedzams apliecinājums, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā apliecinājums nav iesniegts, Iepirkuma komisija pretendentu izslēdz no dalības iepirkumā.

7.1.15. Pretendents, lai apliecinātu, ka tam un PIL 9.panta astotās daļas 4.punktā minētajai personai nebija nodokļu parādu, tai skaitā valsts sociālās apdrošināšanas iemaksu parādu, kas kopsummā Latvijā pārsniedz 150 *euro*, nolikuma 7.1.14.2.apakšpunktā minētajā termiņā iesniedz:

7.1.15.1. attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu;

7.1.15.2. pašvaldības izdotu izziņu par to, ka attiecīgajai personai nebija nekustamā īpašuma nodokļa parādu;

7.1.15.3. Valsts ieņēmumu dienesta vai pašvaldības kompetentas institūcijas izdota lēmuma kopija par nodokļu samaksas termiņa pagarināšanu vai atlikšanu vai citus objektīvus pierādījumus par nodokļu parādu neesamību.

7.1.16. Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas PIL 9.panta astotajā daļā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo pretendentu neattiecas PIL 9.panta astotajā daļā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, – ar paša pretendenta vai PIL 9.panta astotās daļas 4.punktā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.

**7.2. Iepirkuma komisijas pienākumi**

7.2.1. Nodrošināt iepirkuma norisi un dokumentēšanu.

7.2.2. Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem.

7.2.3. Pēc ieinteresēto personu pieprasījuma normatīvajos aktos noteiktajā kārtībā sniegt informāciju par Nolikumu.

7.2.4. Vērtēt Pretendentu piedāvājumus saskaņā ar Publisko iepirkumu likumu, citiem normatīvajiem aktiem un šo Nolikumu, izvēlēties piedāvājumu vai pieņemt lēmumu par iepirkuma izbeigšanu bez rezultātiem, vai iepirkuma pārtraukšanu.

7.2.5. Rakstiski informēt Pretendentus par iesniegto piedāvājumu vērtēšanas gaitā konstatētām aritmētiskām kļūdām.

7.2.6. Lemt par piedāvājuma atdošanu Pretendentam gadījumos, kad nav ievērota šajā Nolikumā noteiktā piedāvājumu iesniegšanas kārtība.

7.2.7. Noteikt iepirkuma uzvarētāju.

7.2.8. 3 (trīs) darba dienu laikā pēc lēmuma pieņemšanas rakstiski informēt visus Pretendentus par iepirkuma rezultātiem.

7.2.9. Nosūtīt informāciju Iepirkumu uzraudzības birojam [www.iub.gov](http://www.iub.gov). un ievietot informāciju Siguldas novada pašvaldības tīmekļa vietnē [www.sigulda.lv](http://www.sigulda.lv) .

**8. Pretendenta tiesības un pienākumi**

**8.1. Pretendenta tiesības**

8.1.1. Piedāvājuma sagatavošanas laikā Pretendentam ir tiesības rakstveidā vērsties pie Iepirkuma komisijas neskaidro jautājumu precizēšanai.

8.1.2. Līdz piedāvājumu iesniegšanas termiņa beigām Pretendents ir tiesīgs atsaukt vai mainīt savu iesniegto piedāvājumu. Atsaukumam ir bezierunu raksturs, un tas izbeidz dalībnieka turpmāko līdzdalību iepirkumā. Piedāvājums atsaucams vai maināms, pamatojoties uz rakstveida iesniegumu, kas saņemts līdz piedāvājumu iesniegšanas termiņa beigām un apstiprināts ar uzņēmuma zīmogu un Pretendenta pilnvarotas personas parakstu.

8.1.3. Ja Pretendents, kas iesniedzis piedāvājumu iepirkumā, uzskata, ka ir aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt Administratīvajā rajona tiesā Administratīvā procesa likumā noteiktajā kārtībā viena mēneša laikā no Iepirkuma komisijas lēmuma pieņemšanas brīža. Administratīvās rajona tiesas spriedumu var pārsūdzēt kasācijas kārtībā Augstākās tiesas Senāta Administratīvo lietu departamentā. Lēmuma pārsūdzēšana neaptur tā darbību.

**8.2. Pretendenta pienākumi**

8.2.1. Sagatavot piedāvājumus atbilstoši Nolikuma prasībām.

8.2.2. Sniegt patiesu informāciju.

8.2.3. Sniegt atbildes uz Iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, Pretendentu atlasei, piedāvājumu atbilstības pārbaudei, salīdzināšanai un vērtēšanai.

8.2.4. Segt visas izmaksas, kas saistītas ar piedāvājumu sagatavošanu un iesniegšanu.

1. **Personas datu aizsardzība**
   1. Datu pārzinis ir Siguldas novada pašvaldība, reģistrācijas Nr. 90000048152, juridiskā adrese: Pils iela 16, Sigulda, Siguldas novads, kas veic personas datu apstrādi publisko iepirkumu veikšanas nolūkam;
   2. Papildus informāciju par minēto personas datu apstrādi var iegūt Siguldas novada pašvaldības tīmekļa vietnes [www.sigulda.lv](http://www.sigulda.lv) sadaļā Pašvaldība/Privātuma politika, iepazīstoties ar Siguldas novada pašvaldības iekšējiem noteikumiem “Par Siguldas novada pašvaldības personas datu apstrādes privātuma politiku” vai klātienē Siguldas novada pašvaldības klientu apkalpošanas vietās."

**Pielikumi:**

**1.pielikums** Pretendenta pieteikums.

**2.pielikums** Tehniskā specifikācija.

**3.pielikums** Būvprojekts.

**4.pielikums** Apliecinājums par Pretendenta pieredzi.

**5.pielikums** Finanšu piedāvājuma iesniegšanas forma.

**6.pielikums** CV.

**7.pielikums** Līguma projekts par būvprojekta izmaiņu izstrādi.

**8.pielikums** Autoruzraudzības līguma projekts.

**1. pielikums**

**PRETENDENTA PIETEIKUMS**

**“Siguldas Jaunās pils pārbūves un restaurācijas**

**būvprojekta izmaiņu projekta izstrāde un autoruzraudzība”**

(identifikācijas Nr. SNP 2018/43)

Iepazinušies ar iepirkuma “Siguldas Jaunās pils pārbūves un restaurācijas būvprojekta izmaiņu projekta izstrāde un autoruzraudzība” (identifikācijas Nr. SNP 2018/43) Nolikumu un pieņemot visus tā noteikumus, es, šī pieteikuma beigās parakstījies, apstiprinu, ka piekrītu iepirkuma Nolikuma noteikumiem, un piedāvāju veikt Siguldas Jaunās pils pārbūves un restaurācijas būvprojekta izmaiņu projekta izstrādi un autoruzraudzībusaskaņā ar iepirkuma Nolikumu, par kopējo summu:

|  |  |  |
| --- | --- | --- |
| EUR bez PVN ....%  (summa cipariem un vārdiem) | PVN ....... %  (summa cipariem un vārdiem) | EUR, ieskaitot PVN ......%  (summa cipariem un vārdiem) |
|  |  |  |

|  |  |
| --- | --- |
| Pretendenta nosaukums |  |
| Vienotais reģistrācijas numurs |  |
| Juridiskā adrese |  |
| Biroja adrese |  |
| Kontaktpersona (vārds, uzvārds, amats) |  |
| Tālruņa numurs |  |
| Faksa numurs |  |
| E-pasta adrese |  |
| Pilnvarotā persona, kas būs tiesīga parakstīt iepirkuma līgumu |  |
| Pretendenta statuss[[3]](#footnote-3) | ☐mazais uzņēmums |
| ☐vidējais uzņēmums |
| ☐ lielais uzņēmums |

Apliecinām, ka izpildot darbus, tiks ievēroti Pasūtītāja pārstāvju norādījumi.

Apliecinām, ka darbu izpildes apstākļi un apjoms ir skaidrs un ka to var realizēt, nepārkāpjot normatīvo aktu prasības un publiskos ierobežojumus, atbilstoši Nolikumam un tā pielikumiem.

Atļaut Pasūtītājam iepirkuma ietvaros un tā rezultātā noslēgtā iepirkuma līguma administrēšanai, apstrādāt savā piedāvājumā norādīto fizisko personu datus saskaņā ar Fizisko personu datu aizsardzības likumu.

Ar šo mēs uzņemamies pilnu atbildību par iesniegto piedāvājumu, tajā ietverto informāciju, noformējumu, atbilstību iepirkuma Nolikuma prasībām. Visas iesniegtās dokumentu kopijas atbilst oriģinālam, sniegtā informācija un dati ir patiesi.

Esam iesnieguši visu prasīto informāciju.

Neesam iesnieguši nepatiesu informāciju savas kvalifikācijas novērtēšanai.

Piedāvājuma derīguma termiņš ir \_\_\_\_\_\_\_\_\_ dienas (ne mazāk kā 90 dienas).

Informācija, kas pēc Pretendenta domām ir uzskatāma par ierobežotas pieejamības informāciju, atrodas Pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lpp.

Piedāvājums dalībai iepirkumā sastāv no \_\_\_\_\_\_\_\_\_\_ lpp.

Vārds, Uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

**2.pielikums**

**TEHNISKĀ SPECIFIKĀCIJA**

Pievienota pielikumā kā atsevišķs dokuments.

**3.pielikums**

**Būvprojekts**

Pievienots pielikumā kā atsevišķs dokuments.

**4.pielikums**

**Apliecinājums par pretendenta pieredzi**

1. Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Apliecinām, ka mums ir pieredze atbilstoši iepirkuma Nolikuma 3.3.1.punktā noteiktajai prasībai:

|  |  |  |  |  |
| --- | --- | --- | --- | --- |
| Darba pasūtītājs, darba nosaukums | Darba apraksts | Darba izpildes periods, | Darba apjoms  (izmaksas EUR bez PVN) | Kontaktpersona, tālrunis |
|  |  |  |  |  |

Ar šo uzņemos pilnu atbildību par apliecinājumā ietverto informāciju, atbilstību Nolikuma prasībām. Sniegtā informācija un dati ir patiesi.

Vārds, Uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Zīmogs

**5.pielikums**

**FINANŠU PIEDĀVĀJUMA FORMA**

**Mēs**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*pretendenta nosaukums, Reģ. Nr.*

piedāvājam veikt Siguldas Jaunās pils pārbūves un restaurācijas būvprojekta izmaiņu projekta izstrādi un autoruzraudzību(identifikācijas Nr. SNP 2018/43), par kopējo summu *euro* (EUR), saskaņā ar iepirkuma Nolikuma un tā pielikumu nosacījumiem:

|  |  |
| --- | --- |
| Iepirkuma nosaukums | Summa EUR |
| Siguldas Jaunās pils pārbūves un restaurācijas būvprojekta izmaiņu projekta izstrāde |  |
| Autoruzraudzība |  |
| Kopējā summa (bez PVN) |  |
| PVN |  |
| Kopējā summa (ar PVN) |  |

Aizpildīta un pielikumā pievienota izvērstā finanšu piedāvājuma forma (Nolikuma 5A.pielikums).

Summā ir iekļauti visi Latvijas Republikas normatīvajos aktos paredzētie nodokļi un nodevas, izņemot pievienotās vērtības nodokli.

Ar šo uzņemos pilnu atbildību par finanšu piedāvājuma formā ietverto informāciju, atbilstību Nolikuma prasībām. Sniegtā informācija un dati ir patiesi.

Vārds, Uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Zīmogs

**5A.pielikums**

**Izvērsta finanšu piedāvājuma forma**

Pievienota pielikumā kā atsevišķs dokuments.

**6.pielikums**

**Profesionālās pieredzes un izglītības CV forma**

<Jānorāda speciālista statuss - atbilstoši Nolikuma 3.3.3.punkta apakšpunktā noteiktajam>

1. Uzvārds, vārds:
2. Sertifikāta Nr./vai sertifikāta kopija/vai izdruka no BIS (norādīt/iesniegt atbilstošo):
3. Izglītība:

|  |  |  |
| --- | --- | --- |
| Izglītības iestāde | Mācību laiks (no/līdz) | Iegūtais grāds vai kvalifikācija |
|  |  |  |
|  |  |  |
|  |  |  |

1. Profesionālā pieredze:

|  |  |  |  |
| --- | --- | --- | --- |
| Laiks (no/līdz) | Darba devējs vai  Pasūtītājs (uzņēmuma līguma gadījumā) | Valsts | Amats un galveno darba pienākumu apraksts vai veicamā darba apraksts (uzņēmuma līguma  gadījumā) |
|  |  |  |  |
|  |  |  |  |
|  |  |  |  |

1. Profesionālās darbības laikā veiktie nozīmīgākie projekti - atbilstoši Nolikuma 3.3.3.punkta apakšpunktā noteiktajam:

|  |  |  |  |
| --- | --- | --- | --- |
| Projekta uzsākšanas un pabeigšanas gads un mēnesis | Darba devējs vai  Pasūtītājs  (uzņēmuma līguma gadījumā) | Pasūtītāja (klienta) nosaukums, adrese un kontaktpersona, tālrunis | Īss projekta apraksts |
|  |  |  |  |
|  |  |  |  |

***(CV jānorāda tā pieredze un kvalifikācija, kas apliecina nolikumā prasīto)***

Es, apakšā parakstījies, apliecinu, ka iepriekš minētais pareizi atspoguļo manu pieredzi un kvalifikāciju.

Apliecinu, ka pakalpojumu līguma noslēgšanas gadījumā uzņemos pildīt iepirkumā „Siguldas Jaunās pils pārbūves un restaurācijas būvprojekta izmaiņu projekta izstrāde un autoruzraudzība” (identifikācijas Nr. SNP 2018/43), paredzētos darbus.

Šī apņemšanās nav atsaucama, izņemot, ja iestājas ārkārtas apstākļi, kurus nav iespējams paredzēt iepirkuma izpildes laikā.

2018.gada \_\_\_\_.\_\_\_\_\_\_\_\_\_\_\_\_\_\_

(Speciālista paraksta atšifrējums)

(paraksts)

Ar šo apliecinām, ka nepastāv šķēršļi kādēļ *<vārds un uzvārds>* nevarētu piedalīties *<iepirkuma priekšmeta raksturojums>* iepriekš minētajos laika posmos, gadījumā, ja Pretendentam tiek piešķirtas tiesības slēgt iepirkuma līgumu un iepirkuma līgums tiek noslēgts.

*<Darba devēja nosaukums> <Reģistrācijas numurs>*

*<Adrese>*

*<Paraksttiesīgās personas amata nosaukums, vārds un uzvārds>*

*<Paraksttiesīgās personas paraksts>*

**7.pielikums**

**Līguma projekts par būvprojekta izmaiņu izstrādi**

Pievienots pielikumā kā atsevišķs dokuments.

**8.pielikums**

**Autoruzraudzības līguma projekts**

Pievienots pielikumā kā atsevišķs dokuments.

1. Banku un apdrošinātāju, kas Latvijas Republikas normatīvajos tiesību aktos noteiktajā kārtībā ir uzsākuši pakalpojumu sniegšanu Latvijas Republikas teritorijā, sarakstu skatīt attiecīgi:

   <http://www.fktk.lv/lv/tirgus_dalibnieki/kreditiestades/pakalpojumu_sniedzeji_no_eez/pakalpojumu_sniegsanas_briviba> un

   <http://www.fktk.lv/lv/tirgus_dalibnieki/apdrosinasana/pakalpojumu_sniedzeji_no_eez/pakalpojumu_sniegsanas_briviba>. [↑](#footnote-ref-1)
2. 1 Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance nepārsniedz 10 miljonus eiro; vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus eiro un/vai gada bilance kopā nepārsniedz 43 miljonu eiro. [↑](#footnote-ref-2)
3. Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance nepārsniedz 10 miljonus euro; vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonu euro. [↑](#footnote-ref-3)